Bi ha diferents explicacions etimolochicas u mitolochicas sobre l'orichen d'o toponimo. O suyo nombre deriva, se diz, de Caucas, qui estió l'antipasau mitico d'os caucasians. As luengas turquicas y eslavas prenen o toponimo d'atras luengas preexistents. D'esta traza en ruso ye Кавказ, Kavkaz, en azerí Qafqaz y en turco anatolián Kafkas. Una muestra d'o toponimo en luengas de familias con presencia més antiga en o caucas ye კავკასიონი, Kawkasioni  en cheorchián, Kovkas u Kovkasum en armenio y قوقاز en persán. As luengas occidentals prenen o toponimo d'o griego Καύκασος, Caucasos y o latín Caucasus.